Zapisnik s 37. sjednice Općinskog vijeća Općine Kloštar Podravski,

održane 3. travnja 2025. godine u vijećnici Općine Kloštar

Podravski, Kralja Tomislava 2

#  Sjednica je sazvana sazivom (NOVI) KLASA: 024-02/25-01/05, URBROJ: 2137-16-

#  01/01-25-02 od 1. travnja 2025. godine.

#  Sjednicu je otvorila predsjednica u 18.00 sati i pozdravila prisutne.

 Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Marinko Matančić
4. Antonija Haleuš
5. Marijana Lovrenčec
6. Ivana Pavunić
7. Lidija Gatalica
8. Mirko Šandrovčan
9. Ankica Jelušić
10. Branko Golubić
11. Darijo Šogorić
12. Mirko Debeljak
13. Ivan Šipek

b) Ostali:

1. Siniša Pavlović, općinski načelnik,

2. Nataša Martinčević, Pročelnica JUO Općine Kloštar Podravski,

3. Andrea Živko, Stručna suradnica za računovodstvene poslove, JUO Općine Kloštar

 Podravski,

4. Sanja Seleš, Referentica za računovodstvene poslove, JUO Općine Kloštar

 Podravski,

5. Valentina Huđek Šantek, direktorica KOMUNALNO KP,

6. Ivan Čupen, djelatnik KOMUNALNO KP

7. Dubravka Domović, Viša referentica za administrativne poslove, JUO Općine Kloštar

 Podravski, zapisničarka.

Nakon prozivke, predsjednica Općinskog vijeća konstatira da je sjednici prisutno 13 članova Općinskog vijeća Općine Kloštar Podravski te sukladno tome ono može donositi pravovaljane odluke.

Predsjednica je predložila i sljedeći

 DNEVNI RED:

1. Usvajanje Zapisnika s prethodne 36. sjednice Općinskog vijeća Općine Kloštar Podravski.
2. Donošenje Donošenje Odluke o donošenju Plana rasvjete Općine Kloštar Podravski.

(Izvjestitelj: Nataša Martinčević).

1. Donošenje Programa mjera osiguravanja primarne zdravstvene zaštite na području Općine Kloštar Podravski u 2025. godini (Izvjestitelj: Siniša Pavlović).
2. Donošenje Odluke o financiranju smještaja za doktora opće prakse (Izvjestitelj: Siniša Pavlović).
3. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

**Točka 1.**

Usvajanje Zapisnika s prethodne 36. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 36. sjednice Općinskog vijeća Općine Kloštar Podravski.

Jednoglasno, s 13 glasova „ZA” usvojen je zapisnik s 36. sjednice Općinskog vijeća Općine Kloštar Podravski.

**Točka 2.**

Donošenje Odluke o donošenju Plana rasvjete Općine Kloštar Podravski.

(Izvjestitelj: Nataša Martinčević)

Nataša Martinčević upoznaje vijećnike kako je JLS u obvezi donošenja Plana rasvjete, zbog iskazivanja svjetlosnog onečišćenja okoliša. Plan se odnosi na gradnju nove i rekonstrukciju postojeće javne rasvjete.

S 13 glasova „ZA” donosi se Odluka o donošenju Plana rasvjete Općine Kloštar Podravski.

Odluka se prilaže ovom zapisniku i čini njegov sastavni dio.

**Točka 3.**

Donošenje Programa mjera osiguravanja primarne zdravstvene zaštite na području Općine Kloštar Podravski u 2025. godini (Izvjestitelj: Siniša Pavlović)

Siniša Pavlović podsjeća da se donošenje Programa mjera odnosi na sufinanciranje doktora opće prakse.

Budući stalno postoji nedostatak drugog liječnika u Ambulanti Kloštar Podravski upravo ta mjera je poticaj i nagrada liječniku da ostane kako bi naši stanovnici imali kontinuiranu primarnu liječničku

skrb. Već smo imali slučaj da smo doktorici Katalenić isplaćivali nagradu te ćemo nastaviti i dalje. Radi se o godišnjem iznosu od 7.000,00 EUR.

Imamo informaciju iz Doma zdravlja KKŽ da je doktor primljen, a prema Programu mjera dužni smo mu isplatiti nagradu.

Jednoglasno, s 13 glasova „ZA” donosi se Programa mjera osiguravanja primarne zdravstvene zaštite na području Općine Kloštar Podravski u 2025. godini.

Programa mjera osiguravanja primarne zdravstvene zaštite na području Općine Kloštar Podravski u 2025. godini.

**Točka 4.**

Donošenje Odluke o financiranju smještaja za doktora opće prakse (Izvjestitelj: Siniša Pavlović).

Siniša Pavlović objašnjava zašto je točka stavljena na dnevni red: budući da primljeni liječnik opće prakse ne živi na našem području, postojala je mogućnost da se nađemo u situaciji da sufinanciramo

najam smještaja dok se ne pronađe adekvatno rješenje. Iz Doma zdravlja KKŽ dolazi informacija da je trenutno smješten u hotelu “Picok” u Đurđevcu i da Zavod za javno zdravstvo KKŽ snosi troškove smještaja.

**Točka 5.**

Različito

Siniša Pavlović navodi novosti od zadnje sjednice: odobren je projekt izgradnje stanova, ušli smo u grupu od 79 JLS, imamo u planu i drugi projekt, izgradnju stanova preko APN. Veseli činjenica da nam je u općinu došlo dosta mladih familija što je vidljivo preko popunjenosti dječjeg vrtića i upisa u Osnovnu školu. Upravo zato je potrebno da se zalažemo za što bolje uvjete upravo za mlade, da nam se vrati što više njih.

Započinje se s izgradnjom Pješačke staze u ulici Kralja Tomislava, prijavljene su na natječaj Pješačke staze Kloštar Podravski – Kozarevac te Budančevica – Prugovac.

Upravo je otvoren natječaj na koji ćemo prijaviti obnovu Doma kulture, na kojem je potrebna promjena krovišta, mora se razgovarati s Poljoprivrednom zadrugom jer smo zajednički vlasnici. Ovaj tjedan će biti gotov Idejni projekt i troškovnik.

Predlažee da se pomogne obiteljima kojima se dogodi nesreća na imovini, kroz prihvatljivi vid pomoći, konkretno obitelji Matančić je požar uništio gospodarske zgrade.

Nataša Martinčević napominje da postoji točno određeni iznos kojim se može ostvariti ova nakana. Prema Programu socijalne skrbi obitelj može dobiti iznos od 1.000,00 kuna / 132,72 EUR po članu kućanstva.

Marinko Matančić (vijećnik) odbija primiti pomoć.

Siniša Pavlović objašnjava da postoji potreba donijeti još jednu odluku. Svaka općina na računu ima dozvoljeni minus, mi smo ga zatvorili, sad ga treba ponovno aktivirati uz suglasnost vijeća.

Jednoglasno, s 13 glasova „ZA” donosi se Odluka o kreditnom zaduženju Općine Kloštar Podravski.

Odluka će se priložiti ovom zapisniku.

Načelnik Siniša Pavlović konstatira da smo stigli do zadnjeg vijeća u ovom sazivu, sve sjednice su sazivane zbog odluka, zaključaka i ostalih akataa koji su usvajani za dobrobit svih mještana. Zadovoljan je što su svi vijećnici, bez obzira na političku pripadnost radili u interesu čitave društvene zajednice.

Većinska stranka nikada nije imala problema s oporbom, a to dokazuje i saznanje da je samo jedna točka u ovih četiri godine imala jedan glas “SUZDRŽAN”, svi ostali akti doneseni su jednoglasno. Tako zapravo i treba biti, svi u vijeću trebaju prihvaćati i donositi odluke za napredak i boljitak svih naših naselja. Zahvaljuje svima na izvanrednoj suradnji i postignutim rezultatima.

 Sjednica završena u 18:18sati.

Zapisničarka: Predsjednica:

Dubravka Domović Marija Šimunko